Video: Man verskyn ná moord op 5-jarige‘n Skermskoot uit die video. Betogers het Donderdag buite die landdroshof in Khayelitsha in Kaapstad saamgedrom waar ŉ man verskyn het vir die verkragting en moord op ŉ vyfjarige dogtertjie van dié woongebied. Die man is Maandagaand in Harare in hegtenis geneem, ure nadat die kind vermis geraak het. Volgens die polisie het Uyathandwa Stuurman by haar ouma se huis gekuier en is later daar weg na haar ouerhuis toe. Sy het egter nooit by die huis aangekom nie en gemeenskapslede het na haar begin soek. Haar klere is later naby ŉ plakkershut gevind en kort daarna is haar liggaam gevind. Sy is herhaaldelik in die bors gesteek. Talle gemeenskapslede het Donderdag buite die hof gesing en dans ter ondersteuning van die dogtertjie se familie. Die saak is tot 23 Augustus uitgestel.